CELEX: 62009CN0048
Language: et
Date: 2009-02-02 00:00:00
Title: Kohtuasi C-48/09: Lego Juris A/S 2. veebruaril 2009 esitatud apellatsioonkaebus Esimese Astme Kohtu (kaheksas koda) 12. novembri 2008 . aasta otsuse peale kohtuasjas T-270/06: Lego Juris A/S versus Siseturu Ühtlustamise Amet (kaubamärgid ja tööstusdisainilahendused), teine menetluspool apellatsioonikojas, menetlusse astuja Esimese Astme Kohtus: Mega Brands, Inc

4.4.2009   
            
            
               ET
            
            
               Euroopa Liidu Teataja
            
            
               C 82/19
            
         Lego Juris A/S 2. veebruaril 2009 esitatud apellatsioonkaebus Esimese Astme Kohtu (kaheksas koda) 12. novembri 2008. aasta otsuse peale kohtuasjas T-270/06: Lego Juris A/S versus Siseturu Ühtlustamise Amet (kaubamärgid ja tööstusdisainilahendused), teine menetluspool apellatsioonikojas, menetlusse astuja Esimese Astme Kohtus: Mega Brands, Inc
   (Kohtuasi C-48/09)
   (2009/C 82/34)
   Kohtumenetluse keel: inglise
   Pooled
   
      Hageja: Lego Juris A/S (esindajad: Rechtsanwältin V. von Bomhard, Rechtsanwalt T. Dolde ja Rechtsanwalt A. Renck)
   
      Teised menetluspooled: Siseturu Ühtlustamise Amet (kaubamärgid ja tööstusdisainilahendused), Megabrands, Inc
   Hageja nõuded
   
               —
            
            
               tühistada Esimese Astme Kohtu otsus põhjusel, et see rikub ühenduse kaubamärgi määruse (1) artikli 7 lõike 1 punkti e alapunkti ii
            
         Väited ja peamised argumendid
   Apellant väidab, et vaidlustatud kohtuotsus rikub ühenduse kaubamärgi määruse artikli 7 lõike 1 punkti e alapunkti ii. Apellandi sõnul Esimese Astme Kohus:
   
               a)
            
            
               tõlgendas ühenduse kaubamärgi määruse artikli 7 lõike 1 punkti e alapunkti ii nii, et välistas tegelikult iga kuju, mida kui kaubamärki saab kaitsta, sõltumata sellest, kas Euroopa Kohtu otsuses Philips vs. Remington (2) määratletud ühenduse kaubamärgi määruse artikli 7 lõike 1 punkti e alapunkti ii kriteeriumid on täidetud või mitte;
            
         
               b)
            
            
               kohaldas ruumilise kaubamärgi põhiomaduste kindlaksmääramisel väära kriteeriumit;
            
         
               c)
            
            
               kohaldas väära funktsionaalsuse testi, kuna i) ei piirdunud hindamisel asjaomase kaubamärgi põhiomaduste kontrolliga, ii) ei määranud kindlaks, milline kriteerium on kuju omaduse funktsionaalsuse kindlaksmääramisel sobiv ning eelkõige jättis arvesse võtmata võimalikud alternatiivsed kujud.
            
         
      (1)  EÜT, L 11, lk 1; ELT eriväljaanne 17/01, lk 146.
   
      (2)  Kohtuasi C-299/99: Philips, EKL 2002, lk I-5475.